Áfram verður kalt á landinu næsta sólarhringinn Næsta sólarhring er spáð norðlægri vindátt , 5 - 10 m / s en 8 - 15 austan - og suðaustan til fram á kvöld . Víða verður léttskýjað um landið sunnan - og vestanvert en él og skafrenningur norðaustan til . Hægari og úrkomuminna norðan - og austan til á morgun föstudag en austlæg átt 5 - 10 og þykknar upp sunnan - og vestan til . Annað kvöld hvessir syðst á landinu og fer að snjóa þar . Frost víða 5 til 15 stig og kaldast inn til landins . Eins og meðfylgjandi mynd ber með sér verður mjög kalt í nótt , eða allt upp í 26 gráður á hálendinu en víða upp undir 20 stigin inn til landsins . Klukkan 16 í dag var kaldast á Vesturlandi í Húsafelli , 21 gráða , en 17 gráðu frost á Hvanneyri .